25-сабақ: **Менің жұмыс күнім**

Сәлем, сәлем, достар! Эфирде – «Тіл - қазына» бағдарламасы. Бүгінгі сабағымызға қош келдіңіздер! Кеттік, бастайық!

Бүгін біз жұмыс күні туралы айтамыз, үйренеміз.

**1-тапсырма.**

**ДИКТОР: Достар, жаңа сөздермен танысайық.**

*(****суреттер*** *кесте бойынша экранда тұрады, 5-10 секунд салып, мұғалім сөйлемдерді оқып шығады)*

|  |  |
| --- | --- |
| Суреттері тұрады  | Сөздер шығады  |
|  | жаяу бару |
| ... | дейін |
|  | кейін |
| ... | көлік түрлері (такси, автобус) |
| ... | аялдама |
| ... | алыс |
|  | жақын |
|  | себебі |

**2-тапсырма.**

**ДИКТОР: Мына мәтінді тыңдап, менімен бірге қайталаңыздар! Қане, кеттік!**

*(диктор оқиды әр сөздің арасына 5-10 секунд салып, әр сөз дыбысталған соң, экранға шығып отырады)*

Сен жұмысқа жаяу барасың

Ол жұмысқа автобуспен барады

Сіз жұмысқа таксимен барасыз

Мен жұмысқа дейін жаяу барамын

Жұмыстан кейін үйге автобуспен қайтамын

Аялдамаға дейін 5 минут жүремін

Аялдама үйге алыс па?

Иә, алыс

Жоқ, алыс емес, жақын

Айдын жұмысқа таксимен барады, **себебі** жұмысы үйінен **алыс**

Әсел жұмысқа жаяу барады, **себебі** жұмысы үйіне **жақын**

**3-тапсырма.**

**Ал енді сурет пен сөйлемді сәйкестендірейік.**

(суреттер шығады, содан кейін барып жауаптары шығады)

ЗКТ-ГРАФИКА:

|  |  |
| --- | --- |
|  | Суреттері тұрады содан кейін сөздер шығады, дұрыс орындарына барып сәйкестенеді |
| Жұмыстан кейін  | 5 минут жүремін |
| Мен жұмысқа дейін | үйге автобуспен қайтамын |
| Айдын жұмысқа таксимен барады, | себебі жұмысы үйіне жақын |
| Аялдамаға дейін | жаяу барамын |
| Әсел жұмысқа жаяу барады,  | себебі жұмысы үйінен алыс |

**ДИКТОР: Бағдарламамызды әрі қарай грамматикамен жалғастырамыз.**

**Достар, қазақ тілінде дейін, кейін деген шылаулар бар. Шылау деген көмекші сөздер.**

*Дейін шылауын* қолданғанда алдыңғы сөзге Барыс септіктің жалғаулары жалғанады: Мәселен:

/экранда мына мәтін/

...+ -ға/ге; -қа/-ке; + дейін

Жұмысқа дейін

Мектепке дейін

Түнге дейін

Ертеңге дейін

Ал кейін шылауын қолданғанда алдыңғы сөзге Шығыс септіктің жалғаулары жалғанады: Мәселен:

/экранда мына мәтін/

...+ -дан/ден; -тан/-тен; -нан/-нен; + кейін

Жұмыстан кейін

Мектептен кейін

Бір аптадан кейін

5 минуттан кейін

Мысалы: Автобус **жұмысқа дейін** 40 минут жүреді.

 Бір **аптадан кейін** демалысқа шығасың ба?

**4-тапсырма.**

**ДИКТОР: Мына аудиомәтінді мұқият тыңдайықшы, достар!**

(*мәтін дыбысталады, екінші рет субтитрмен бірге дыбысталады*)

**АУДИО:** Сәлем! Мен Жанармын. Мектепте жұмыс істеймін. Жұмысқа дейін күнде жаяу барамын, себебі жұмысым үйіме жақын. Жұмыстан кейін автобуспен қайтамын, себебі бүгін кешке достарыммен кездесемін.

Танысып қойыңдар, бұл менің әріптесім – Қанат. Ол экономист, банкте жұмыс істейді. Әдетте ол жұмысқа таксимен барады, себебі жұмысы үйіне алыс. Қанат бір аптадан кейін Алматыға ұшады, өйткені Алматыда конференцияға қатысады.

**5-тапсырма.**

**ДИКТОР: Ал сұраққа жауап береміз. Кеттік**

(*мұғалім сұрақты оқиды, 5-10 сек. Кідіреді де жауабы экранға шығады, оқиды*)

**ЗКТ-ГРАФИКА:**

|  |  |
| --- | --- |
| Жанар қайда жұмыс істейді? | Мектепте жұмыс істейді |
| Жанар жұмысқа **неге** жаяу барады? | Себебі жұмысы үйіне жақын |
| Жұмыстан кейін неге автобуспен қайтады? | Себебі бүгін ол достарымен кездеседі |
| Қанат қайда жұмыс істейді? | Банкте  |
| Ол жұмысқа **немен** барады? | Қанат жұмысқа автобуспен барады |
| Қанат жұмысқа неге автобуспен барады? | Себебі жұмысы үйінен алыс |
| Қанат Алматыға қашан ұшады? | Бір аптадан кейін ұшады |

**ЭПИЗОДҚА-КІРІСПЕ: Ал «Университет» телехикаясының кейіпкері Елдостың жұмыс күнін бәріміз бірге көрейік!**

**6-тапсырма.**

**ДИКТОР: Мына мәтінге назар аударамыз достар! Тыңдайық!**

(*екі кейіпкердің сөйлесуі*)

* Сәлем, Жанар! Қалың қалай?
* Сәлем, жақсы, сенің ше?
* Тамаша! Рақмет! Бүгін жұмыстан кейін не істейсің?
* Үйге барамын, содан кейін достарыммен кездесемін.
* Қап! Өкінішті!
* Неге?
* Себебі сені концертке шақырайын деп едім.
* Қандай концерт?
* Мирас Жүгінісовтің концерті бүгін болады.
* Міне, қызық! Мен де достарыммен сол концертте кездесемін.
* Шынымен бе?! Ендеше концертке бірге барайық!
* Жақсы, бірақ мен алдымен үйге баруым керек, содан кейін шығамын.
* Үйің алыс па?
* Жоқ, алыс емес, жақын.
* Ендеше үйге дейін жаяу барайық, содан кейін концертке таксимен барайық.
* Келістік!

**7-тапсырма.**

**ДИКТОР: Ал енді осы мәтінге қатысты сұрақтарға жауап берейік.**

(***мұғалім сұрақты оқиды, 5-10 сек. Кідіреді де жауабы экранға шығады, оқиды, көп нүктенің орнына сөздер шығады*)**

|  |  |
| --- | --- |
| Жанар жұмыстан кейін не істейді? | Достарымен кездеседі |
| Қанат оны қайда шақырды? | Концертке шақырды |
| Жанардың үйі алыс па? | Жоқ, жақын |
| Қанат пен Жанар үйге дейін жаяу бара ма? | Иә, себебі үйі жақын |
| Олар концертке немен барады? | Таксимен барады |

**8-тапсырма.**

**ДИКТОР: Достар, мына сөйлемдерді бірге айтайықшы! Кеттік!**

Сенің үйің алыс па?

Иә, алыс.

Жоқ, алыс емес жақын.

Аялдама үйге жақын ба?

Иә, жақын.

Жоқ, жақын емес, алыс.

Сен жұмысқа немен барасың?

Автобуспен барамын.

Түске дейін не істейсің?

Әдетте поштадағы хаттарды қараймын.

Түстен кейін не істейсің?

Түстен кейін клиенттермен кездесемін.

**ҚОШТАСУ: Бүгінгі сабағымыз аяқталды, достар. «Тіл - қазына» - қазақ тілін үйренудің ең оңай жолы. Келесі кездескенше сау болыңыздар! Сабақты тағы бір рет қайталап көруге кеңес беремін!**